Pencadlys Tesla yn Palo Alto, Califfornia
Cwmni ceir cyhoeddus yng Nghaliffornia sy'n cynhyrchu cerbydau trydan a dyfeisiadau storio ynni (ee Powerwall) yw **Tesla** (enw gwreiddiol: **Tesla Motors, Inc.**). Mae'r cwmni'n masnachu ar farchnad stoc NASDAQ dan y symbol TSLA. Sefydlwyd y cwmni yn 2003 yn San Carlos, Califfornia gan Elon Musk, Martin Eberhard, Marc Tarpenning, JB Straubel ac Ian Wright a phrynwyd hen ffatri Toyota a General Motors yn San Francisco yn 2010. Erbyn haf 2012 roedd y Model S ar werth. Dechreuodd y cwmni wneud elw yn 2013.

Y sbortscar Tesla Roadster oedd y car cyntaf (2010); hwn oedd y car cyflym trydan-llawn cyntaf yn y byd, yn cael ei bweru gan y batri lithiwm-ion. Yna daeth Model S, a oedd hefyd yn drydan-llawn, gyda Model X yn ei ddilyn wrth ei sodlau. Gwerthwyd dros 100,000 o unedau yn fyd-eang o'r Model S erbyn Rhagfyr 2015, tair mlynedd a hanner wedi iddo gael ei lansio. Yr adeg hon, dyma'r ail gar *plug-in* a werthwyd mwyaf ohono ledled y byd, yn dilyn y Nissan Leaf. Mae Tesla hefyd yn gwerthu cyfarpar gwefru batris ar gyfer y cartref a'r swyddfa, ac wedi gosod rhwydwaith o orsafoedd gwefru ar draws Gogledd America, Ewrop ac Asia. Mae nhw'n cynnig gorsafoedd gwefru am ddim i siopau, tai bwyta ayb ar gyfer cerbydau eu cwsmeriaid. Yn 2015 lansiwyd y Model X, gyda'i ddrysau nodweddiadol *falcon wing*.

Geirdarddiad
------------

Tesla Roadster 2.5
Enwyd Tesla Motors ar ôl peiriannydd trydanol a ffisegydd Nikola Tesla (Никола Тесла; 1856 – 1943) dyfeisydd a pheiriannydd o Serbia. Cyfrannodd yn helaeth i ddatblygiadau'n ymwneud â systemau cerrynt trydanol (AC).

Trosolwg
--------

Y cerbyd cyntaf i ddefnyddio batri lithiwm-ion oedd y Tesla Roadster, a'r cerbyd trydan cyntaf i fedru gyrru dros 200 mile (320 km)
 ar un gwefriad. Erbyn 2016 roedd Tesla wedi buddsoddi $5 biliwn mewn ffatri enfawr (y *Gigafactory* yn Nevada) a fydd yn dod a gostyngiad o 30% yn oriau/kw o fewn ychydig flynyddoedd. Maent hefyd yn datblygu technoleg y Batri lithiwm-ion gyda Panasonic yn bartner iddynt. Mae'r batri-becynau Powerwall a *Powerpack* yn rhan o'r cynlluniau hyn.

Rhwng 2008 a Mawrth 2012 roedd Tesla gwedi gwerthu 2,250 Roadster mewn 31 gwlad. Lansiwyd Model S ar 26 Mawrth 2009 ac yn Awst 2011, stopiodd y cwmni gymeryd archebion am y Roadster, yn yr UDA.

Yn Rhagfyr 2012 roedd y cwmni'n cyflogi bron i 3,000 o weithwyr llawn amser, ac erbyn Ionawr 2014 cynyddodd y ffigwr hwn i 6,000.

Hyd at 2016 roedd Tesla wedi blaeniaru'r tir yn eu defnydd o aliminiwm yn eu ceir, sydd 30% yn ysgafnach na phe defnyddid dur. Yn 2016, fodd bynnag, er mwyn cadw'r gost mor isel a phosib, cyhoeddwyd y byddai rhyw gymaint o ddur yn y ceir yn ogystal ag aliminiwm. Y car nesaf i ddod o felin y cwmni yw'r Model 3 - yn 2017 am bris o tua £27,000.

Modelau
-------

* Roadster; Ionawr 2010Roadster; Ionawr 2010
* Tesla Roadster Sport 2.5; Mawrth 2011Tesla Roadster Sport 2.5; Mawrth 2011
* Tesla Model S; 2013Tesla Model S; 2013
* Tesla Model S; 2014Tesla Model S; 2014
* Tesla Model X; Medi 2015Tesla Model X; Medi 2015

Gweler hefyd
------------

* Aston Martin

Cyfeiriadau
-----------

1. ↑  Tesla Motors (2013-05-08). "Tesla Motors, Inc. – First Quarter 2013 Shareholder Letter" (PDF). Tesla Motors. Archifwyd o'r gwreiddiol (PDF) ar 2013-10-23. Cyrchwyd 2013-05-08.
2. ↑  "The World's Only Electric Sports Car: 2010 Tesla Roadster". Sportscarmonitor.com. 2010-04-11. Cyrchwyd 2011-11-20.[*dolen marw*]
3. ↑  "Model S - Tesla Motors". teslamotors.com. Cyrchwyd 2015-04-12.
4. 1 2  Cobb, Jeff (2016-01-12). "Tesla Model S Was World's Best-Selling Plug-in Car in 2015". *HybridCars.com*. Cyrchwyd 2016-01-23.
5. ↑  "Supercharger". Tesla Motors. Cyrchwyd 2016-03-04.
6. ↑  "Destination Charging". Tesla Motors. Cyrchwyd 2016-03-04.
7. ↑  Burgan, Michael (2009). *Nikola Tesla: Inventor, Electrical Engineer*. Mankato, Minnesota: Capstone. t. 9. ISBN 978-0-7565-4086-9.CS1 maint: ref=harv (link)
8. ↑  "Tesla Motors Moving Quickly to Commercialization of an Electric Car". *GreenCar Magazine*. 2009-07-09. Archifwyd o'r gwreiddiol ar 2013-12-19. Cyrchwyd 2009-08-01.
9. ↑  "2012 Form 10-K, Tesla Motors, Inc". U.S. Securities and Exchange Commission. 2013-03-07. Cyrchwyd 2013-04-04.
10. ↑  Tesla Motors (2014-01-15). "Tesla Motors Investor Presentation" (PDF). Tesla Motors. Archifwyd o'r gwreiddiol (PDF) ar 2014-09-13. Cyrchwyd 2014-01-15.

Dolenni allanol
---------------

* (Saesneg) Tesla Motors Gwefan Swyddogol